Minister ‘verklaar oorlog’ teen toustaanMalusi Gigaba. Foto: Elmond Jiyane, GCIS Malusi Gigaba, minister van binnelandse sake, gaan Sondag ŉ veldtog van stapel stuur om ŉ “Oorlog teen toustanery” te verklaar. Gigaba se kantoor het in ŉ verklaring gesê die veldtog vorm deel van pogings om te verseker dat kliënte wat binnelandse sake-kantore besoek, op ŉ waardige wyse bedien word. Gigaba het onlangs die departement opdrag gegee om voor te berei vir ŉ “omvattende verslag en strategie” om lang rye by binnelandse kantore landswyd te bestuur. Hy gaan Sondag omstreeks 10:30 by die regering se kommunikasiesentrum in Hatfield, Pretoria, meer besonderhede oor die veldtog verskaf.